OpenLLM-France/wikimedia huggingface dataset:
# Craspedacusta sowerbyi

Craspedacusta sowerbyi és una espècie d'hidrozous traquilí de l'ordre Limnomedusae. És una medusa d'aigua dolça. Té un diàmetre de 2,5 cm. A la vora del cos ombrel·la té uns 600 tentacles amb cnidoblasts.

## Referències

* ↑ «ITIS Standard Report Page: Craspedacusta sowerbyi». [Consulta: 1r març 2020].
# Cruguel

Cruguel (en bretó Krugell, en gal·ló Krugèu) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 625 habitants. Està situat entre Ploërmel, Josselin i Plumelec.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 708 | 752 | 696 | 687 | 618 | 595 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Henri Ribouchon | |
# Daniel de Morlay

Daniel de Morlay (vers 1140 - vers 1210), va ser un filòsof escolàstic anglès.
Nascut a Norfolk, va estudiar a Oxford i París. Disgustat amb l'estret ambient intel·lectual de París, es va traslladar a Toledo, on va conèixer Gerard de Cremona, que el va introduir en la ciència i el pensament àrabs.
De retorn a Oxford el 1187, va portar-hi multitud de manuscrits amb els seus nous coneixements, a partir dels quals va escriure el seu tractat De naturis inferiorum et superiorum en el que exposava les idees aristotèliques importades del pensament àrab, que van influenciar el naixement de la Universitat d'Oxford.

## Referències

* ↑ Bosch, Lynette M. F.. Art, Liturgy, and Legend in Renaissance Toledo (en anglès). Penn State Press, 2000, p.13. ISBN 0271019689.
* ↑ Dronke, pàgina 447.
* ↑ Aston, pàgina 436.

## Bibliografia

* Aston, T.H. (ed.). The History of the University of Oxford. Oxford University Press, 1984. ISBN 0-19-951011-3. (anglès)
* Dronke, Peter. A History of Twelfth-Century Western Philosophy. Cambridge University Press, 1988. ISBN 0-521-42907-2. (anglès)
# Daniel del Valle González

Daniel del Valle González (Terrassa, 8 d'agost de 1968), més conegut com a Dani del Valle, és un ex-pilot català de trial, esport en què va competir primer amb bicicleta i després amb motocicleta. Fou durant la seva primera etapa com a corredor de trialsín quan assolí els seus principals èxits, en guanyar-ne una Copa d'Europa (1984) i un Campionat del Món (1986).
El 1988 va debutar en el trial motoritzat com a pilot oficial i provador de l'equip Beta Trueba, i ja l'any següent, 1989, en fou Subcampió d'Espanya en categories menors. Del Valle es mantingué en actiu fins a 1994, passant després a exercir de "motxiller" d'Amós Bilbao a l'equip oficial de Montesa Honda fins al 1996, feina que tornà a desenvolupar uns anys després, aquest cop assistint a Toni Bou dins l'equip Beta Trueba. Acabada aquesta etapa, va fer de comercial i responsable de competició d'aquest mateix equip fins que el 2010 fou contractat per Sherco, com a comercial i relacions públiques de la fàbrica de Caldes de Montbui.
Dani del Valle fou, en el seu moment, fundador de la primera escola de trial que ha existit mai, la qual dirigí entre 1996 i el 2000.

## Palmarès
### Trialsín

| Any | Categoria | C. del Món | C. d'Europa |
| 1984 | Cadet | - | 1r |
| 1985 | Juvenils | - | 2n |
| 1986 | Juvenil | 1r | - |
| 1987 | ? | ? | - |
| Total títols | Total títols | 1 | 1 |

### Trial

* Subcampió d'Espanya en categories menors (1989)

#### Currículum professional

* Pilot i provador de Beta Trueba (1988-1994)
* Assistent d'Amós Bilbao a l'equip Montesa Honda (1994-1996)
* Director de la seva pròpia escola de trial, la primera que existí (1996-2000)
* Comercial de la marca de roba esportiva OF3 (2000-2003)
* Assistent de Toni Bou a l'equip Beta Trueba (2003-2005)
* Comercial i responsable de competició de Beta Trueba (2005-2009)

## Referències

* ↑ «Arinsal-clas.xls» (en castellà). todotrial.com, 05-08-2008. [Consulta: 1r octubre 2012].
* 1 2 «Daniel Del Valle, nueva incorporación en Sherco» (en castellà). motocompeticion.blogcindario.com, 10-02-2010. Arxivat de l'original el 4 de març 2016. [Consulta: 1r octubre 2012].
* ↑ «Del Valle, un campeón a quien la bicicleta se le queda pequeña» (PDF) (en castellà). trialsin.es, 06-09-1985. Arxivat de l'original el 22 de juny 2013. [Consulta: 1r octubre 2012].
* ↑ Pi, Ot. «Descobrint un nou món». A: Ot Pi: L'empremta d'un pioner. Barcelona: Editorial Comanegra S.L., 2011, p. 33. ISBN 8415097204.
* 1 2 Pi, Pere. «235. Daniel Del Valle». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 312-313. ISBN 9788461590353.
* ↑ «Resultados» (en castellà). trialsin.es, 2012. Arxivat de l'original el 7 de març 2013. [Consulta: 27 setembre 2012].
# Còmmode (família)

Còmmode (en llatí Commodus) era el nom de família dels Ceionis sota els emperadors.
Els seus personatges principals van ser:
* Luci Ceioni Còmmode, cònsol romà.
* Ceioni Còmmode, pare de Luci Aureli Ver Cèsar (Lucius Aurelius Verus Caesar)
* Luci Ceioni Còmmode conegut com a Luci Aureli Ver Cèsar (Lucius Aurelius Verus Caesar) va ser cèsar romà
* Luci Ceioni Còmmode, emperador romà amb el nom de Luci Aureli Ver.
* Còmmode, emperador romà

## Referències

* ↑ Smith, William (ed.). Dictionary of Greek and Roman biography and mythology. Londres: Walton and Maberly, 1861, p. Vol. I, p. 816.
* ↑ «About: Commodus». [Consulta: 6 abril 2019].
# David Clapham

David Clapham va ser un pilot de curses automobilístiques i periodista sud-africà que va arribar a disputar curses de Fórmula 1. Va néixer el 17 de maig del 1931 a Rawmarsh, Yorkshire, Anglaterra i va morir el 22 d'octubre del 2005.
Clapham també va escriure articles i columnes en la premsa esportiva sud-africana del motor, tant durant com després de la seva carrera esportiva, i més tard es va mantenir en l'esport en diverses capacitats administratives.

## A la F1

David Clapham va debutar a la primera cursa de la temporada 1965 (la setzena temporada de la història) del campionat del món de la Fórmula 1, disputant l'1 de gener de l'any 1965 el GP de Sud-àfrica al circuit de East London (Prince George).
Va participar en una única prova puntuable pel campionat de la F1, no aconseguint classificar-se per disputar la cursa i no assolint cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | Posició | Punts |
| 1965 | Lawson Organisation | Cooper T51 | Maserati Straight-4 | SUD NVQ | MON | BEL | FRA | GBR | HOL | ALE | ITA | USA | MEX | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |

## Referències

* ↑ John Thompson, "The Formula One Record Book", Frewin, 1974, pp.210-211.
# Darkglass

Darkglass Electronics és una companyia de fabricació d'equipament per baix elèctric fet a mà i que té la seu de la companyia a Helsinki, Finlàndia. Darkglass va ser fundada l'any per l'enginyer xilè Douglas Castro.
Des de la seva fundació, Darkglass ha posat al mercat deu models de pedals, i el seu primer amplificador D amp – Microtubes 900 - de classe alta va ser presentat l'any 2016.
Amb presència a 40 països i distribució exclusiva en països com Japó, Xina, EUA, Alemanya i Canadà, els productes de Darkglass són actualment utilitzat per baixistes professionals com Billy Gould (Faith No More), Paul Turner (Jamiroquai), Ra Díaz (Suicidal Tendencies) i Tony Levin (King Crimson).

## Productes

La línia de productes de Darkglass inclou diversos pedals d'efectes per baix, incloent Overdrive, Compressor i Fuzz.

### Pedals d'efectes

* Alpha·Omicron: Overdrive amb Distorsió Doble
* Alpha·Omega: Plenament l'amplificador operatiu i té dos circuits diferents per distorsió
* Alpha·Omega Ultra
* Dualitat Fuzz: Dual Fuzz Engine
* Hyper Luminal: Compressor híbrid
* Microtubes B3K: Baix de CMOS Overdrive
* Microtubes B7K: Baix Analògic Preamp
* Microtubes B7K Ultra
* Microtubes X
* Microtubes X7
* Verema Microtubes: Baix Clàssic Overdrive
* Verema Deluxe: Baix Dinàmic Preamp
* Verema Ultra

### Preamps Onboard

* Tone Capsule

### Amplificador

* Alpha·Omega 900
* Microtubes 900
* Microtubes 500

### Productes discontinuats

* Harmònic Booster: FET Bass Preamp
* Opressor: Compressor òptic
* Super Simetria: Compressor 115 GeV

## Referències

* ↑ «Darkglass Electronics». 5by5. [Consulta: 26 juliol 2019].
* ↑ «Archived copy». Arxivat de l'original el 2016-08-19. [Consulta: 20 juliol 2016].
* ↑ Herrera, Jonathan «Darkglass Super Symmetry 115GeV Compressor (Review)». BassPlayer.com, 09-03-2016 [Consulta: 26 juliol 2019].
* ↑ Abdo, David «Darkglass Electronics Duality Dual Fuzz Engine Review». Premier Guitar, 10-10-2014 [Consulta: 26 juliol 2019].

## Enllaços externs

* Darkglass Electrònica
* Entrevista de Castro del Douglas
* Entrevista de Castro del Douglas Arxivat 2016-08-07 a Wayback Machine.
# Creveney

Creveney és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 55 habitants.

## Demografia
### Població

El 2007 la població de fet de Creveney era de 55 persones. Hi havia 20 famílies, de les quals 4 eren unipersonals (4 homes vivint sols), 4 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 30 habitatges, 21 eren l'habitatge principal de la família, 2 eren segones residències i 7 estaven desocupats. Tots els 30 habitatges eren cases. Dels 21 habitatges principals, 19 estaven ocupats pels seus propietaris i 2 estaven llogats i ocupats pels llogaters; 1 tenia tres cambres, 5 en tenien quatre i 15 en tenien cinc o més. 16 habitatges disposaven pel capbaix d'una plaça de pàrquing. A 12 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Creveney el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 8 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 8 | 45 a 49 | 0 |
| 4 | 40 a 44 | 12 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 8 | 15 a 19 | 0 |
| 8 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 30 persones, 27 eren actives i 3 eren inactives. De les 27 persones actives 24 estaven ocupades (12 homes i 12 dones) i 3 estaven aturades (2 homes i 1 dona). De les 3 persones inactives 1 estava jubilada i 2 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa extractiva, 2 d'empreses de comerç i reparació d'automòbils i 1 d'una empresa de transport.
L'únic servei als particulars que hi havia el 2009 era un taller de reparació d'automòbils i de material agrícola.
L'any 2000 a Creveney hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Creveney a l'INSEE.
* Évolution et structure de la population Fitxa amb el detall de dades de Creveney a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Delia (Sicília)

Delia (sicilià Delia) és un municipi italià, dins de la província de Caltanissetta. L'any 2005 tenia 4.472 habitants. Limita amb els municipis de Caltanissetta, Canicattì (AG), Naro (AG) i Sommatino.

## Administració

Llista d'alcaldes :
| Període | Identitat | Partit |
| 2008- | Calogero Messana | Llista cívica |
# Denderleeuw

Denderleeuw és un municipi belga de la província de Flandes Oriental a la regió de Flandes. Està compost per les seccions de Denderleeuw, Iddergem i Welle.
# David de la Fuente Rasilla

David de la Fuente Rasilla (Reinosa, Cantàbria, 4 de maig de 1981) és un ciclista espanyol, professional des del 2003 i actualment a l'equip Louletano-Hospital de Loulé.
El seu major èxit professional fou la victòria al Premi de la combativitat del Tour de França de 2006.

## Palmarès

* 2001
** Vencedor d'una etapa al Circuito Montañés
* 2006
** Vencedor del Premi de la Combativitat al Tour de França
** 1r al Critèrium de Dun Le Palestel
* 2007
** 1r al Gran Premi de Llodio
* 2008
** Vencedor d'una etapa a la Volta a Alemanya
* 2009
** 1r al Gran Premi Miguel Indurain
* 2013
** Vencedor d'una etapa al Tour del llac Qinghai
* 2015
** 1r al Gran Premi Abimota i vencedor d'una etapa
** Vencedor d'una etapa al Trofeu Joaquim Agostinho

### Resultats al Tour de França

* 2006. 56è de la classificació general. Vencedor del Premi de la Combativitat
* 2007. 49è de la classificació general
* 2008. Retirat junt amb la resta de l'equip Saunier Duval-Prodir
* 2010. 110è de la classificació general

### Resultats a la Volta a Espanya

* 2003. 156è de la classificació general
* 2005. No surt (14a etapa)
* 2006. 71è de la classificació general
* 2007. 96è de la classificació general
* 2009. 24è de la classificació general
* 2011. 35è de la classificació general
* 2012. 65è de la classificació general

## Enllaços externs

* Web personal
* Fitxa de David de la Fuente a sitiodeciclismo.net
# Der Unhold

Der Unhold (títol en anglès: The Ogre) és una pel·lícula germano-franco-britànica dirigida per Volker Schlöndorff, estrenada el 1996, adaptació de la novel·la de Michel Tournier.

## Argument

Durant la Segona Guerra Mundial, es portaran nens a combatre al costat dels nazis. Un personatge anomenat Abel Tiffauges se n'ocupa.

## Repartiment

* John Malkovich: Abel Tiffauges
* Gottfried John: Cap Forrester
* Marianne Sägebrecht: Mrs. Netta
* Volker Spengler: Fieldmarshall Hermann Goering
* Heino Ferch: SS Oficial Raufeisen
* Dieter Laser: Prof. Blaettchen
* Agnès Soral: Rachel
* Sasha Hanau: Martine
* Vernon Dobtcapf: Lawyer
* Simon McBurney: Brigadier
* Ilja Smoljanski: Ephraim
* Luc Florian: Presoner de guerra
* Laurent Spielvogel: Presoner de guerra
* Marc Duret: Presoner de guerra
* Philippe Sturbelle: Presoner de guerra
* Armin Mueller-Stahl: Comte von Kaltenborn
* Jacques Ciron: Advocat
* Patrick Floersheim: Inspector de policia
* Thierry Monfray: Professor

## Premis i nominacions
### Nominacions

* 1996: Lleó d'Or

## Referències

* ↑ «Der Unhold». The New York Times.
# Denisa Rosolová

Denisa Rosolová (República Txeca, 21 d'agost de 1986), nascuda Denisa Ščerbová, és una atleta txeca ja retirada especialitzada en la prova de 4 x 400 m, en la qual va aconseguir ser medallista de bronze mundial en pista coberta en 2010.

## Carrera esportiva

Al Campionat Europeu d'Atletisme en Pista Coberta de 2007 va guanyar la medalla de bronze en el salt de longitud, amb un salt de 6.64 metres que va ser rècord nacional txec, després de la portuguesa Naide Gomes (or amb 6.89 metres) i la valenciana Concepció Montaner (plata amb 6.69 metres).
Tres anys després, en el Campionat Mundial d'Atletisme en Pista Coberta de 2010 va guanyar la medalla de bronze en els relleus de 4 x 400 metres, arribant a meta en un temps de 3.30.05 segons, després dels Estats Units i Rússia (plata).

## Referències

* ↑ Ficha. Associació Internacional de Federacions d'Atletisme (IAAF). Consultat el 6 de gener de 2018.
# Dinastia Iturbide

La Dinastia Iturbide o Casa de Iturbide és l'antiga dinastia imperial de Mèxic. Després de la independència de Mèxic pel pla d'Iguala per Agustin de Iturbide que establia una monarquia constitucional, anomenada Imperi Mexicà i s'oferia la corona de Mèxic a algun monarca europeu, Agustin de Iturbide va quedar com el president de la regència mexicana, però el tron seguia buit, i el Pla d'Iguala estipulava un govern de monarquia moderada per un congrés. La nit del 18 de maig de 1822 l'aclamació popular desitjosa que Iturbide fos emperador va arribar fins a les portes de la casa d'Iturbide, avui coneguda com a Palacio d'Iturbide a la ciutat de Mèxic. El 19 de maig es va reunir el congrés, Iturbide va manifestar que se subjectaria al que decidissin els diputats, representants del poble, mentrestant la gent aclamava. El congrés no podia contenir a la multitud exaltada, i es van donar dues alternatives: consultar a les províncies o proclamar-lo immediatament. Iturbide va insistir en la primera opció. Els diputats del congrés van votar en secret, el resultat va ser de seixanta-set vots a favor de fer-ho immediatament contra quinze per consultar a les províncies. Per desig popular i per decisió legítima del congrés, el 1822 el recent congrés va confirmar el seu títol com a Agustí I de Mèxic, l'emperador constitucional de Mèxic.
Descendència de l'Emperador Agustin de Iturbide amb Ana María Huarte.
* Agustín Jerónimo de Iturbide y Huarte (1807 - 1864)
* Sabina de Iturbide y Huarte (1809 - 1871)
* Juana María de Iturbide y Huarte (1811 - 1828)
* Josefa de Iturbide y Huarte (1814 - 1891)
* Ángel de Iturbide y Huarte (1816 - 1872)
       Agustín de Iturbide y Green
* María Isis de Iturbide y Huarte (1818 - 1849)
* María de los Dolores de Iturbide y Huarte (1819 - 1820)
* Salvador de Iturbide y Huarte (1820 - 1856)
       Salvador de Iturbide y de Marzán
* Felipe Andrés María Guadalupe de Iturbide y Huarte (1822 - 1853)
* Agustín Cosme de Iturbide y Huarte (1824 - 1873)
* Jesus de Iturbide y Huarte (1817 - 1841)

## Referències

* 1 2 «Familia Iturbide». Digital UANL Familia Iturbide. [Consulta: 28 agost 2020].

## Enllaços externs

* Casa Imperial Arxivat 2005-03-05 a Wayback Machine. (castellà)
# Delfí Canela i Cots

Delfí Canela i Cots (Mollerussa, 1876 - Balaguer, 29 de juliol de 1961) fou un polític català, diputat provincial i president de la Diputació de Lleida.
El 1886 acabà els estudis de dret i es va instal·lar a Balaguer. Es va afiliar al Partit Conservador i el 1905 fou escollit diputat provincial pel districte de Balaguer, càrrec que va renovar el 1909 i el 1913. El 1907 va assistir a al recepció d'Alfons XIII d'Espanya quan va visitar Balaguer. A les eleccions de 1917 no fou escollit i es va incorporar a la "Unión Federada de la Clase Media de Urgel", una associació de petits comerciants, de caràcter regionalista però oposat a l'autonomisme, que considerava "materialista" i "anticatòlic". També es va integrar en la Societat del Canal d'Urgell, A les eleccions provincials de 1921 ja no es va presentar.
Durant la dictadura de Primo de Rivera fou accidentalment alcalde de Balaguer el 1926, i fins i tot tornà a ser diputat provincial el 25 de febrer de 1930. Aleshores fou escollit president de la Diputació de Lleida, càrrec que va ocupar fins a la proclamació de la Segona República Espanyola. En 1932 va formar part de la junta de govern de l'Institut Agrícola Català de Sant Isidre (IACSI) i el 1935 fou escollit síndic de la Confederació Hidrogràfica de l'Ebre amb Romà Sol i Mestre i Ramon Novell i Andreu.
Durant la guerra civil espanyola va romandre a Balaguer, on va amagar capellans a casa seva. En acabar la guerra va continuar exercint d'advocat i el 1939 fou escollit president del Sindicat de Regants del Canal d'Urgell. Va morir a Balaguer el 29 de juliol de 1961, als 85 anys.

## Referències

* ↑ Conxita Mir Lleida (1890-1936): caciquisme polític i lluita electoral p. 154 i 173
* ↑ Lluita pagesa i polítiques de reforma a la zona regada pel canal d'Urgell (1931-1936), per Jaume Barrull Pelegrí
* ↑ Delfí Canela Cots Arxivat 2018-08-01 a Wayback Machine. a diputatsmancomunitat.cat
# (3588) Kirik

(3588) Kirik és un asteroide pertanyent al cinturó exterior d'asteroides descobert el 8 d'octubre de 1981 per Liudmila Ivànovna Txernikh des de l'Observatori Astrofísic de Crimea, a Naúchni.
Inicialment es va designar com a 1981 TH4. Posteriorment, el 1988, va ser anomenat en honor del monjo rus Kirik de Nóvgorod (1110-h.1156).
Orbitalment està situat a una distància mitjana de 3,228 ua del Sol, podent acostar-s'hi fins a 2,601 ua i allunyar-se'n fins a 3,854 ua. Té una inclinació orbital de 6,373 graus i una excentricitat de 0,1942. Triga a completar una òrbita al voltant del Sol 2118 dies. La magnitud absoluta de Kirik és 12.

## Vegeu també

* Llista d'asteroides (3001-4000)
* Cos menor del sistema solar

## Referències

* 1 2 Afirmat a: Minor Planet Center Database.
* 1 2 «JPL Small-Body Database». [Consulta: 12 octubre 2023].
* ↑ «JPL Small-Body Database». [Consulta: 5 novembre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=3588.
* 1 2 3 4 5 6 7 8 «JPL Small-Body Database». [Consulta: 29 gener 2024].
* ↑ (en anglès) Minor Planet Circulars, 1988, pàg. 13481 [Consulta: 20 setembre 2015].
* ↑ «(3588) Kirik» (en anglès). Jet Propulsion Laboratory. [Consulta: 20 novembre 2018].

## Enllaços externs

* «(3588) Kirik» (en anglès). Minor Planet Center. [Consulta: 20 novembre 2018].
# 32è Festival Internacional de Cinema de Moscou

El 32è Festival Internacional de Cinema de Moscou es va celebrar entre el 17 i el 26 de juny de 2010. El Jordi d'Or fou atorgat a la pel·lícula veneçolana Hermano dirigida per Marcel Rasquin.

## Jurat

* Luc Besson (França – President)
* Catalina Saavedra (Xile)
* Veit Heiduschka (Alemanya)
* Mariya Mironova (Rússia)
* Šarūnas Bartas (Lituània)

## Pel·lícules en competició

Les següents pel·lícules foren seleccionades per la competició:
| Títol original | Director(s) | País de producció |
| Der Albaner | Johannes Naber | Alemanya, Albània |
| Hermano | Marcel Rasquin | Veneçuela |
| Boxhagener Platz | Matti Geschonneck | Alemanya |
| A la deriva | Ventura Pons | Espanya |
| Vorobey | Yuri Shiller | Rússia |
| Denizden gelen | Nesli Çölgeçen | Turquia |
| Zemský ráj to napohled | Irena Pavlásková | Txèquia |
| Cole | Carl Bessai | Canadà |
| Utolsó jelentés Annáról | Márta Mészáros | Hongria |
| Despre alte mame | Mihai lonesku i Tiberiu Iordan | Romania |
| Rozyczka | Jan Kidawa-Błoński | Polònia |
| 'Stupki v Pyasuka | Ivailo Hristov | Bulgària |
| Der Kameramörder | Robert-Adrian Pejo | Àustria, Hongria, Suïssa |
| Gye-Mong Young-Hwa | Dong-hoon Park | Corea del Sud |
| Ça commence par la fin | Michael Cohen | França |
| För kärleken | Othman Karim | Suècia |
| Besa | Srđan Karanović | Sèrbia, Eslovènia, França, Hongria, Croàcia |

## Premis

* Jordi d'Or: Hermano de Marcel Rasquin
* Premi Especial del Jurat: Der Albaner de Johannes Naber
* Jordi de Plata:
** Millor Director: Jan Kidawa-Błoński per Rozyczka
** Millor Actor: Nik Xhelilaj per Der Albaner
** Millor Actriu: Vilma Cibulková per Zemský ráj to napohled
* Jordi de Plata per la Millor Pel·lícula a la Competició Prospectiva: Rewers de Borys Lankosz
* Premi Especial per la contribució al món del cinema cinema: Claude Lelouch
* Premi Stanislavsky: Emmanuelle Béart

## Referències

* ↑ «31st Moscow International Film Festival (2010)». MIFF. Arxivat de l'original el 2013-01-16. [Consulta: 8 gener 2014].

## Enllaços externs

* Festival Internacional de Cinema de Moscou: 2010 a Internet Movie Database